als_Latn dik_Latn sag_Latn
Vrasja për borxhin 100 mijë dollarë, arrestohet pas një viti i dyshuariPostuar më: 18 Shkurt 2015 08:53
Një i dyshuar për vrasje rreth një vit më parë është arrestuar nga policia e Shkodrës. Pal Prroni akuzohet për vrasjen e shtetasit Florjan Sterkajt mbrëmjen e 26 janarit 2014, në fshatin Omaraj të Malësisë së Madhe. Asokohe burime të grupit hetimor bënë të ditur se shkak i vrasjes ishte një borxh prej 10 milionë lekësh të reja ose rreth 100 mijë dollarë.
Ngjarja e rëndë u regjistrua mesditën e së dielës së 26 janarit, në fshatin Omaraj të Shkodrës, ku 34-vjeçari Florjan Stërkaj u qëllua në kokë me pistoletë nga shtetasi Pal Prroni, i cili u shpall në kërkim menjëherë më pas.
Më shumë se një vit më pas, Pal Prroni me banim në fshatin Grudë e Re, u arrestua rreth orës 15:30 minuta më 16 shkurt 2015. Ndaj tij, Gjykata e Rrethit Gjyqësor Shkodër, me vendim Nr. 229, datë 08.02.2014, ka caktuar masën e sigurisë “arrest në burg”, për veprat penale “vrasje me dashje” dhe “armëmbajtje pa leje”, pasi dyshohet se është autor i vrasjes së shtetasit Florjan Stërkaj, ngjarje e ndodhur me datë 26.01.2014, në fshatin Omaraj, Malësi e Madhe.
Materialet i kaluan prokurorisë” thuhet në njoftimin e policisë. Sipas hetimit rezulton se ditën e ngjarjes Sterkaj ka qenë duke pirë kafe në ambientet e brendshme të lokalit dhe pak minuta më pas ka mbërritur autori i ngjarjes, që sipas policisë dyshohet të jetë shtetasi Pal Prroni, 46 vjeç. Sipas dëshmive të klientëve të lokalit, mes dy personave në fillim ka pasur bisedë normale.
Më pas, kanë përdorur sharje dhe fyerje. Pas kësaj situate, autori ka nxjerrë një armë zjarri pistoletë që mbante në brez dhe ka qëlluar disa herë në drejtim të 34-vjeçarit Sterkaj, i cili ka marrë një plumb në kokë dhe një në krah. I plagosuri u transportua në spital ku më pas ndërroi jetë. Menjëherë pas ngjarjes policia shpalli në kërkim si autor të dyshuar shtetasin Pal Prroni, ndërsa motivi i krimit ishte një borxh i pashlyer që autori i kishte viktimës.
als_Latn als_Latn als_Latn als_Latn als_Latn als_Latn